ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ജപ്പാൻ സന്ദർശനത്തിന് മുന്നോടിയായുള്ള പ്രധാനമന്ത്രിയുടെ പ്രസ്താവന
"ജപ്പാൻ പ്രധാനമന്ത്രി ശ്രീ. ഫ്യൂമിയോ കിഷിദയുടെ ക്ഷണപ്രകാരം 2021 മെയ് 23 മുതൽ 24 വരെ ഞാൻ ജപ്പാനിലെ ടോക്കിയോ സന്ദർശിക്കും.
2022 മാർച്ചിൽ, 14-ാമത് ഇന്ത്യ-ജപ്പാൻ വാർഷിക ഉച്ചകോടിയിൽ പ്രധാനമന്ത്രി കിഷിദയ്ക്ക് ആതിഥേയത്വം വഹിക്കാനായത്തിൽ എനിക്ക് സന്തോഷമുണ്ട് . എന്റെ ടോക്കിയോ സന്ദർശന വേളയിൽ, ഇന്ത്യ-ജപ്പാൻ പ്രത്യേക തന്ത്രപരവും ആഗോളതലത്തിലുമുള്ള പങ്കാളിത്തം ശക്തിപ്പെടുത്തുക എന്ന ലക്ഷ്യത്തോടെ നമ്മുടെ സംഭാഷണം തുടരാൻ ഞാൻ ആഗ്രഹിക്കുന്നു.
ജപ്പാനിൽ, ക്വാഡ് സംരംഭങ്ങളുടെ പുരോഗതി അവലോകനം ചെയ്യാൻ നാല് ക്വാഡ് രാജ്യങ്ങളിലെ നേതാക്കൾക്ക് അവസരം നൽകുന്ന രണ്ടാമത്തെ ഇൻ-പേഴ്സൺ ക്വാഡ് ലീഡേഴ്സ് ഉച്ചകോടിയിലും ഞാൻ പങ്കെടുക്കും. ഇന്തോ-പസഫിക് മേഖലയിലെ സംഭവവികാസങ്ങളെക്കുറിച്ചും പരസ്പര താൽപ്പര്യമുള്ള ആഗോള പ്രശ്നങ്ങളെക്കുറിച്ചും ഞങ്ങൾ കാഴ്ചപ്പാടുകൾ കൈമാറും.
ഞാൻ പ്രസിഡന്റ് ജോസഫ് ബൈഡനുമായി ഒരു ഉഭയകക്ഷി കൂടിക്കാഴ്ച നടത്തും. അമേരിക്കയുമായുള്ള നമ്മുടെ ബഹുമുഖ ഉഭയകക്ഷി ബന്ധങ്ങൾ കൂടുതൽ ദൃഢീകരിക്കുന്നതിനെക്കുറിച്ച് ഞങ്ങൾ ചർച്ച ചെയ്യും. പ്രാദേശിക സംഭവവികാസങ്ങളിലും സമകാലിക ആഗോള പ്രശ്നങ്ങളിലും ഞങ്ങൾ സംഭാഷണം തുടരും.
പുതുതായി തിരഞ്ഞെടുക്കപ്പെട്ട ഓസ്ട്രേലിയൻ പ്രധാനമന്ത്രി ആന്റണി അൽബനീസ് ആദ്യമായാണ് ക്വാഡ് നേതാക്കളുടെ ഉച്ചകോടിയിൽ പങ്കെടുക്കുന്നത് . സമഗ്രവും തന്ത്രപരവുമായ പങ്കാളിത്തത്തിന് കീഴിൽ ഇന്ത്യയും ഓസ്ട്രേലിയയും തമ്മിലുള്ള ബഹുമുഖ സഹകരണവും പരസ്പര താൽപ്പര്യമുള്ള പ്രാദേശിക, ആഗോള പ്രശ്നങ്ങളും ചർച്ച ചെയ്യപ്പെടുന്ന അദ്ദേഹവുമായുള്ള ഒരു ഉഭയകക്ഷി കൂടിക്കാഴ്ചയ്ക്കായി ഞാൻ പ്രതീക്ഷിക്കുന്നു.
പുതുതായി തിരഞ്ഞെടുക്കപ്പെട്ട ഓസ്ട്രേലിയൻ പ്രധാനമന്ത്രി ആന്റണി അൽബനീസ് ആദ്യമായാണ് ക്വാഡ് ലീഡേഴ്സ് ഉച്ചകോടിയിൽ പങ്കു ചേരുന്നത്. സമഗ്ര തന്ത്രപരമായ പങ്കാളിത്തത്തിന് കീഴിൽ ഇന്ത്യയും ഓസ്ട്രേലിയയും തമ്മിലുള്ള ബഹുമുഖ സഹകരണവും പരസ്പര താൽപ്പര്യമുള്ള പ്രാദേശിക, ആഗോള പ്രശ്നങ്ങളും ചർച്ച ചെയ്യപ്പെടുന്ന അദ്ദേഹവുമായുള്ള ഒരു ഉഭയകക്ഷി കൂടിക്കാഴ്ചയ്ക്കായി ഞാൻ പ്രതീക്ഷിക്കുന്നു.
ഇന്ത്യയും ജപ്പാനും തമ്മിലുള്ള സാമ്പത്തിക സഹകരണം നമ്മുടെ പ്രത്യേക തന്ത്രപരവും ആഗോളവുമായ പങ്കാളിത്തത്തിന്റെ ഒരു പ്രധാന വശമാണ്. മാർച്ച് ഉച്ചകോടിയിൽ, പ്രധാനമന്ത്രി കിഷിദയും ഞാനും ജപ്പാനിൽ നിന്ന് ഇന്ത്യയിലേക്ക് അടുത്ത അഞ്ച് വർഷത്തിനുള്ളിൽ പൊതു-സ്വകാര്യ നിക്ഷേപത്തിലും ധനസഹായത്തിലും 5 ട്രില്യൺ ജാപ്പനീസ് യെൻ യാഥാർത്ഥ്യമാക്കാനുള്ള ഞങ്ങളുടെ ഉദ്ദേശ്യം പ്രഖ്യാപിച്ചിരുന്നു. വരാനിരിക്കുന്ന സന്ദർശന വേളയിൽ, ഈ ലക്ഷ്യം പിന്തുടരുന്നതിനായി, നമ്മുടെ രാജ്യങ്ങൾ തമ്മിലുള്ള സാമ്പത്തിക ബന്ധം കൂടുതൽ ശക്തിപ്പെടുത്തുക എന്ന ലക്ഷ്യത്തോടെ ഞാൻ ജപ്പാനിലെ വ്യവസായ പ്രമുഖരുമായി കൂടിക്കാഴ്ച നടത്തും.
ജപ്പാനുമായുള്ള നമ്മുടെ ബന്ധത്തിലെ പ്രധാന ഘടകമായ ഇന്ത്യൻ പ്രവാസികളിൽ നിന്നുള്ള ഏകദേശം 40,000 പേർ ജപ്പാനിലാണ്. അവരുമായി സംവദിക്കാനും ഞാൻ ആഗ്രഹിക്കുന്നു.
--ND---
(
പ്രധാനമന്ത്രിയുടെ ഓഫീസ്
മഹാത്മാഗാന്ധിയുടെ പ്രതിമയിൽ പ്രധാനമന്ത്രിയുടെ ശ്രദ്ധാഞ്ജലി
പ്രധാനമന്ത്രി ശ്രീ നരേന്ദ്ര മോദി റോമിലെ പിയാസ ഗാന്ധിയിലെ മഹാത്മാഗാന്ധിയുടെ പ്രതിമയിൽ പുഷ്പാർച്ചന നടത്തി.
ആദരാഞ്ജലികൾ അർപ്പിച്ച ശേഷം, അവിടെ വൻതോതിൽ സന്നിഹിതരായിരുന്ന ഇന്ത്യൻ വംശജരെയും പ്രധാനമന്ത്രി അഭിവാദ്യം ചെയ്തു.
(
ആരോഗ്യ, കുടുംബക്ഷേമ മന്ത്രാലയം
ഭാരത സർക്കാർ ഇതുവരെ 16.33 കോടിയിലധികം വാക്സിൻ ഡോസുകൾസംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും സൗജന്യമായി നൽകി.
(ന്യൂ ഡൽഹി, ഏപ്രിൽ ,30 , 2021
ഇന്ന് രാവിലെ 8 മണി വരെയുള്ള കണക്കുകൾ പ്രകാരം ഭാരത സർക്കാർ ഇതുവരെ 16.33 കോടി വാക്സിൻ ഡോസുകൾ  സംസ്ഥാനങ്ങൾക്കുംകേന്ദ്ര ഭരണപ്രദേശങ്ങൾക്കും സൗജന്യമായി നൽകിയിട്ടുണ്ട് .ഇതിൽ ഉപയോഗശൂന്യമായി പോയത് ഉൾപ്പെടെ മൊത്തം ഉപഭോഗം 15,33,56,503 ഡോസുകളാണ്. 1 കോടിയിലധികം കോവിഡ് വാക്സിൻ ഡോസുകൾ  ഇപ്പോഴും സംസ്ഥാനങ്ങളുടെയും കേന്ദ്ര ഭരണ പ്രദേശങ്ങളുടെയും കൈവശം ജനങ്ങൾക്ക് നൽകാനായി ബാക്കിയുണ്ട്.. ഏകദേശം 20 ലക്ഷം  വാക്സിൻ ഡോസുകൾഅടുത്ത 3 ദിവസത്തിനുള്ളിൽ സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കുമായി ലഭിക്കും. .
യുവജനകാര്യ, കായിക മന്ത്രാലയം
ടോക്കിയോ പാരാലിമ്പിക്സ് മെഡൽ ജേതാക്കളെ കായിക മന്ത്രി ശ്രീ അനുരാഗ് ഠാക്കൂർ ആദരിച്ചു.
(ന്യൂ ഡൽഹി: സെപ്റ്റംബർ ,03 , 2021
പാരാലിമ്പിക്സ് ഗെയിംസ് മെഡൽ ജേതാക്കളായ സുമിത് ആന്റിൽ , ദേവേന്ദ്ര ജജാരിയ , യോഗേഷ് കതുനിയ , ശരദ് കുമാർ  എന്നിവരെ കേന്ദ്ര യുവജനകാര്യ, കായിക മന്ത്രി അനുരാഗ് ഠാക്കൂർ ഇന്ന് ന്യൂ ഡൽഹയിൽ ആദരിച്ചു.. ചടങ്ങിൽ യുവജന , കായിക വകുപ്പ് സഹമന്ത്രി ശ്രീ നിസിത് പ്രമാണിക് സന്നിഹിതനായിരുന്നു.ഇന്ത്യൻ പാരാ-അത്ലറ്റുകളുടെ മികച്ച പ്രകടനം രാജ്യത്തിന് അഭിമാനിക്കാൻ ഇട നൽകുകയും , എല്ലാ സ്വപ്നങ്ങളും സാക്ഷാത്കരിക്കാമെന്ന് ധൈര്യം നൽകിയതായും ചടങ്ങിൽ സംസാരിച്ച ശ്രീ
അനുരാഗ് ഠാക്കൂർ പറഞ്ഞു.ടോക്കിയോ പാരാലിമ്പിക്സിൽ, ഇന്ത്യ ഇതുവരെയുള്ളതിൽ ഏറ്റവും വലിയ സംഘത്തെ ആണ് അയച്ചതെന്നും , ഈ ടീം എക്കാലത്തെയും മികച്ച പ്രകടനം കാഴ്ചവെക്കുകയും മെഡലുകളുടെ എണ്ണം ഇരട്ട അക്കത്തിലേക്ക് എത്തിക്കുകയും ചെയ്തു.ഈ പാരാ അത് ലറ്റുകൾ ഇന്ന് എല്ലാവർക്കും പ്രചോദനമാണ്,അദ്ദേഹം കൂട്ടിച്ചേർത്തു. ടാർഗെറ്റ് ഒളിമ്പിക് പോഡിയം സ്കീം  മുന്നോട്ട് കൊണ്ടുപോകുമെന്നും , അത്ലറ്റുകൾക്ക് കൂടുതൽ പിന്തുണ നൽകുന്നതിന് ഈ പദ്ധതിയെ കൂടുതൽ ശക്തിപ്പെടുത്തുമെന്നും മന്ത്രി പറഞ്ഞു.
IE
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 141.37 കോടി പിന്നിട്ടു
ന്യൂ ഡൽഹി: ഡിസംബർ 26, 2021
കഴിഞ്ഞ 24 മണിക്കൂറിൽ 32,90,766 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 141.37 കോടി  കടന്നു. 1,50,19,426 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 7,091 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,42,30,354 ആയി. ദേശീയ രോഗമുക്തി നിരക്ക് 98.40% - 2020 മാർച്ച് മുതൽ ഏറ്റവും ഉയർന്ന നിരക്ക്.
കേന്ദ്ര-സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 59 ാം ദിവസവും പുതിയ പ്രതിദിന രോഗബാധിതരുടെ എണ്ണം 15,000-ത്തിൽ താഴെയാണ്.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 6,987 പേർക്കാണ്. നിലവിൽ രാജ്യത്ത് ചികിത്സയിലുള്ളത് 76,766 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.22 ശതമാനമാണ് - മാർച്ച് 2020 മുതലുള്ള ഏറ്റവും കുറഞ്ഞ കണക്ക്.
 പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 0.62 ശതമാനമാണ് – 42 ദിവസമായി 1% ത്തിൽ താഴെ. പ്രതിദിന രോഗസ്ഥിരീകരണ നിരക്ക് 0.74 ശതമാനമാണ്. കഴിഞ്ഞ 83 ദിവസമായി ഇത് 2 ശതമാനത്തിൽ താഴെയും, 118 ദിവസമായി 3 ശതമാനത്തിൽ താഴെയുമാണ്.
പ്രധാനമന്ത്രിയുടെ ഓഫീസ്
പ്രധാനമന്ത്രി പത്മ അവാർഡ് ദാന ചടങ്ങിൽ പങ്കെടുത്തു
ഇന്ന് രാഷ്ട്രപതി ഭവനിൽ നടന്ന പത്മ അവാർഡ് ദാന ചടങ്ങിൽ പ്രധാനമന്ത്രി ശ്രീ നരേന്ദ്ര മോദി പങ്കെടുത്തു.
ട്വീറ്റിൽ പ്രധാനമന്ത്രി പറഞ്ഞു :
"ഇന്നത്തെ പത്മ അവാർഡ് ദാന ചടങ്ങ് ജനങ്ങൾക്കിടയിൽ മികച്ച പ്രവർത്തനം നടത്തുന്ന മികച്ച അവാർഡ് ജേതാക്കളുമായി സംവദിക്കാനുള്ള മറ്റൊരു മികച്ച അവസരമായിരുന്നു."
കൃഷി മന്ത്രാലയം
കൃഷി-കർഷക ക്ഷേമ വകുപ്പിന്റെ ബജറ്റ് കഴിഞ്ഞ ആറു വർഷത്തിനിടെ ആറ് മടങ്ങിൽ കൂടുതൽ വർധിച്ചതായി കേന്ദ്ര മന്ത്രി ശ്രീ ഹർദീപ് സിംഗ് പുരി
(കൃഷി-കർഷക ക്ഷേമ വകുപ്പിന്റെ ബജറ്റ് കഴിഞ്ഞ ആറു വർഷത്തിനിടെ ആറ് മടങ്ങിൽ കൂടുതൽ വർധിച്ചതായി കേന്ദ്ര മന്ത്രി ശ്രീ ഹർദീപ് സിംഗ് പുരി. ഉൽപ്പാദന ചെലവിന്റെ ഒന്നര മടങ്ങ് താങ്ങുവിലയായി നൽകണമെന്ന സ്വാമിനാഥൻ സമിതിയുടെ ശിപാർശ പ്രധാനമന്ത്രി ശ്രീ നരേന്ദ്രമോദി നടപ്പാക്കിയതായും അദ്ദേഹം ചൂണ്ടിക്കാട്ടി.
2009-14 കാലയളവിനെ അപേക്ഷിച്ച് 2014-19 കാലത്ത് താങ്ങുവില നൽകിയുള്ള സംഭരണത്തിന്റെ ചിലവ് 85 ശതമാനം വർധിച്ചതായും അദ്ദേഹം വ്യക്തമാക്കി. പ്രധാനമന്ത്രി കിസാൻ പദ്ധതി വഴി 1,10,000 കോടി രൂപയോളം കർഷകരുടെ ബാങ്ക് അക്കൗണ്ടുകളിലേക്ക് നേരിട്ട് വിതരണം ചെയ്തതായും, 87,000 കോടി രൂപയോളം വിള ഇൻഷുറൻസ് ആയി കർഷകർക്ക് ലഭിച്ചതായും കേന്ദ്ര മന്ത്രി ചൂണ്ടിക്കാട്ടി. പ്രീമിയം തുകയായി 17,450 കോടി രൂപ മാത്രമാണ് കർഷകർ ഇതുവരെ നൽകിയിട്ടുള്ളത്.
നബാർഡ് 2018 ൽ നടത്തിയ പഠനത്തെ പറ്റി സംസാരിക്കവേ, രാജ്യത്തെ 52.5 ശതമാനത്തോളം കർഷക കുടുംബങ്ങളും ശരാശരി 1,470 അമേരിക്കൻ ഡോളർ  കടക്കെണിയിൽ ആണെന്ന് അദ്ദേഹം വ്യക്തമാക്കി.
തുറന്ന വിപണിയിൽ തങ്ങളുടെ ഉത്പന്നങ്ങൾ വിൽക്കാൻ കർഷകർക്ക് അവസരം ലഭിക്കുന്നത് അടക്കമുള്ള പരിഷ്കാരങ്ങൾ ഇന്ത്യയിൽ ആവശ്യമാണെന്ന് മുതിർന്ന കൃഷിമേഖലയിലെ സാമ്പത്തിക ശാസ്ത്രജ്ഞർ അടക്കം ചൂണ്ടിക്കാട്ടിയിട്ടുണ്ട് എന്ന് കേന്ദ്ര മന്ത്രി അഭിപ്രായപ്പെട്ടു. ബിഹാർ പോലുള്ള ചില സംസ്ഥാനങ്ങളിൽ പുതിയ കാർഷിക പരിഷ്കാരങ്ങൾ തങ്ങളുടേതായ രീതിയിൽ നേരത്തെതന്നെ നടപ്പാക്കിയിട്ടുണ്ട് എന്ന് ചൂണ്ടിക്കാട്ടിയ ശ്രീ പുരി കാർഷിക മേഖലയിലെ വളർച്ച ദേശീയ തലത്തിൽ 2 ശതമാനം മാത്രമാകുമ്പോൾ ബിഹാറിൽ ആറ് ശതമാനമാണെന്നത് ശ്രദ്ധിക്കണമെന്നും ഓർമ്മിപ്പിച്ചു.
PIB Headquarters
എംപിഇഡിഎ ആസ്ഥാനത്ത് പുതിയ മൈക്രോബയോളജി ലാബ് തുറന്നു
കൊച്ചി: സമുദ്രോല്പന്ന കയറ്റുമതി പുതിയ തലങ്ങളിലേയ്ക്ക് ഉയര്ത്താനുള്ള കേന്ദ്ര സര്ക്കാരിന്റെ നീക്കങ്ങള്ക്ക് കരുത്തേകി, സമുദ്രോല്പന്ന കയറ്റുമതി വികസന അതോറിറ്റി -യുടെ അത്യാധുനിക മൈക്രോബയോളജി ലാബിനു കൊച്ചിയില് തുടക്കമായി, എംപിഇഡിഎ ആസ്ഥാനത്ത് നടന്ന ചടങ്ങില് കേന്ദ്ര ഭക്ഷ്യ സംസ്കരണ-വ്യവസായ വകുപ്പിന്റെ ചുമതലയുള്ള സഹമന്ത്രി ശ്രീ രാമേശ്വര് തേലിയാണ് ലാബ് രാജ്യത്തിനു സമര്പ്പിച്ചത്. ഗുണനിലവാരത്തിന്റെ കാര്യത്തില് ആഗോള സമുദ്രോല്പന്ന വിപണിയിലെ കടുത്ത മത്സരത്തെ അതിജീവിക്കാന് ലാബ് തുണയാകുമെന്ന് അദ്ദേഹം പറഞ്ഞു.
ഭക്ഷ്യസംസ്കരണ വ്യവസായത്തിലെ തേയില അടക്കമുള്ള മേഖലകളിലുള്ളവര് ഇത്തരം ലാബുകള് തുറന്ന് ഗുണനിലവാരം ഉറപ്പാക്കി കയറ്റുമതി പ്രോത്സാഹിപ്പിക്കണമെന്ന് അദ്ദേഹം നിര്ദ്ദേശിച്ചു. പാലക്കാട്, ആലപ്പുഴ എന്നിവിടങ്ങളില് മെഗാ ഫുഡ്പാര്ക്കുകള് സ്ഥാപിക്കാനുള്ള തീരുമാനത്തെ അദ്ദേഹം പ്രശംസിച്ചു.
ഏത് സമുദ്രോല്പന്നത്തിലും ബാക്ടീരിയ അടക്കമുള്ള സൂക്ഷ്മജീവികളുണ്ടോ എന്ന് ഉല്പാദന ഘട്ടത്തിലും കയറ്റുമതിക്കു തൊട്ടുമുമ്പുമടക്കമുള്ള വിവിധ ഘട്ടങ്ങളിലും പരിശോധിക്കാന് ഈ ലാബിനു കഴിയുമെന്ന് എംപിഇഡിഎ ചെയര്മാന് ശ്രീ കെ.എസ് ശ്രീനിവാസ് പറഞ്ഞു. ഗുണനിലവാരമില്ലെന്ന കാരണത്തിേډല് ഉല്പന്നങ്ങള് നിരോധിക്കുന്നതില്നിന്ന് കയറ്റുമതി വ്യവസായികളെ രക്ഷിക്കാന് ഇതിലൂടെ സാധ്യമാകുമെന്നും അദ്ദേഹം ചൂണ്ടിക്കാട്ടി.
യൂറോപ്യന് യൂണിയന് രാജ്യങ്ങളും അമേരിക്കയുമടക്കം ഇന്ത്യയില്നിന്ന് സമുദ്രോല്പന്നങ്ങള് ഇറക്കുമതി ചെയ്യുന്ന രാജ്യങ്ങള് ഗുണനിലവാര മാനദണ്ഡങ്ങള് കര്ശനമാക്കിയതു കണക്കിലെടുത്താണ് മൈക്രോബയോളജി ലാബ് സ്ഥാപിക്കാന് എംപിഇഡിഎ തീരുമാനിച്ചത്. വിപണിയിലെ കടുത്ത മത്സരം അതിജീവിക്കുന്ന തരത്തില് ഗുണനിലവാരം ഉറപ്പാക്കാന് ഇത് കയറ്റുമതിക്കാര്ക്ക് പ്രചോദനമാകും.
വെറും ഒരു വര്ഷം കൊണ്ടാണ് എംപിഇഡിഎ ലാബിന്റെ നിര്മാണ ജോലികള് പൂര്ത്തിയാക്കിയതെന്ന് എംപിഇഡിഎ സെക്രട്ടറി ശ്രീ ബി. ശ്രീകുമാര് പറഞ്ഞു. ഇപ്പോഴുള്ള സംവിധാനങ്ങള്ക്കു പുറമെയാണ് ലാബ് സജ്ജീകരിച്ചിട്ടുള്ളതെന്ന് അദ്ദേഹം ചൂണ്ടിക്കാട്ടി. കൊച്ചി, ആന്ധ്രയില് ഭിമാവരം, നെല്ലൂര്, ഒഡിഷയില് ഭുവനേശ്വര് എന്നിവിടങ്ങളിലാണ് മറ്റു ലാബുകളുള്ളത്.
(കാലതാമസമില്ലാതെ സര്ട്ടിഫിക്കേഷനുകള് ഉറപ്പാക്കി കയറ്റുമതിക്ക് ഊര്ജം പകരാന് ലാബ് സഹായിക്കുമെന്ന് എക്സ്പോര്ട്ട് ഇന്സ്പെക്ഷന് കൗണ്സില് പ്രതിനിധി ശ്രീജി.ജയപാലന്പറഞ്ഞു.
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ബൈശാഖി ആശംസകൾ
പ്രധാനമന്ത്രി ശ്രീ നരേന്ദ്ര മോദി ബൈശാഖി ആഘോഷ വേളയിൽ ജനങ്ങൾക്ക് ആശംസകൾ അറിയിച്ചു.
“ഈ ധന്യമായ ആഘോഷം ഏവരുടെയും ജീവിതത്തിലും സന്തോഷവും സമൃദ്ധിയും കൊണ്ടുവരട്ടെ. ഈ ആഘോഷത്തിന് പ്രകൃതിയുമായും നമ്മുടെ കഠിനാധ്വാനികളായ കർഷകരുമായും ഒരു പ്രത്യേക ബന്ധമുണ്ട്. നമ്മുടെ വയലുകൾ തഴച്ചുവളരാനും, ഭൂമിയെ സംരക്ഷിക്കാനും ഈ ആഘോഷം പ്രചോദനമേകട്ടെ.” - പ്രധാനമന്ത്രി ട്വിറ്ററിൽ പറഞ്ഞു.
പ്രധാനമന്ത്രിയുടെ ഓഫീസ്
മഹാത്മാ ജ്യോതിബ ഫൂലെയുടെ ജന്മദിനത്തിൽ പ്രധാനമന്ത്രി അദ്ദേഹത്തിന് ആദരാഞ്ജലികൾ അർപ്പിച്ചു
മഹാത്മാ ജ്യോതിബ ഫൂലെ എന്ന മഹാനായ സാമൂഹിക പരിഷ്കർത്താവിന് അദ്ദേഹത്തിന്റെ ജന്മദിനത്തിൽ പ്രധാനമന്ത്രി ശ്രീ നരേന്ദ്ര മോദി ആദരാഞ്ജലികൾ അർപ്പിച്ചു. സാമൂഹിക നീതിക്കും അധഃസ്ഥിതരെ ശാക്തീകരിക്കുന്നതിനുമുള്ള അദ്ദേഹത്തിന്റെ മഹത്തായ സംഭാവനകളും ശ്രീ മോദി അനുസ്മരിച്ചു. മഹാത്മാ ജ്യോതിബ ഫൂലെയെക്കുറിച്ചുള്ള തന്റെ ചിന്തകളും ശ്രീ മോദി ഒരു വീഡിയോ ക്ലിപ്പിലൂടെ പങ്കുവെച്ചു.
പ്രധാനമന്ത്രി ട്വീറ്റ് ചെയ്തു;
"മഹാത്മാ ഫൂലെയെ അദ്ദേഹത്തിന്റെ ജന്മവാർഷികത്തിൽ, ഞാൻ വണങ്ങുന്നു, സാമൂഹ്യനീതിയിലും അധഃസ്ഥിതരെ ശാക്തീകരിക്കുന്നതിലും അദ്ദേഹം നൽകിയ മഹത്തായ സംഭാവനകൾ ഓർക്കുന്നു. അദ്ദേഹത്തിന്റെ ചിന്തകൾ ദശലക്ഷക്കണക്കിന് ആളുകൾക്ക് പ്രതീക്ഷയും ശക്തിയും നൽകുന്നു."
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 193.53 കോടിയിലധികം വാക്സിന് ഡോസുകള്
ഉപയോഗിക്കാത്ത 13.40 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,93,53,58,865
ബാക്കിയുള്ളത്
13,40,04,935
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 193.53 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 13.40 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
കൃഷി മന്ത്രാലയം
ആഭ്യന്തര അഗർബത്തി വ്യവസായത്തെ ശക്തിപ്പെടുത്തുന്നതിനായി നാഷണൽ ബാംബൂ മിഷൻ, എംഐഎസ് മൊഡ്യൂൾ ആരംഭിച്ചു
അഗർബത്തി നിർമ്മാണ യൂണിറ്റുകൾ, അസംസ്കൃത വസ്തുക്കളുടെ ലഭ്യത, യൂണിറ്റുകളുടെ പ്രവർത്തനം, ഉൽപാദന ശേഷി, വിപണനം എന്നിവയുടെ വിവരങ്ങൾ ഏകോപിപ്പിക്കുന്നതിനും പരിശോധിക്കുന്നതിനും, ദേശീയ ബാംബൂ മിഷൻ  അഗർബത്തി സ്റ്റിക്ക് ഉൽപാദനത്തിനായി ഒരു എംഐഎസ്  അടിസ്ഥാനമാക്കിയുള്ള റിപ്പോർട്ടിംഗ് പ്ലാറ്റ്ഫോം ആരംഭിച്ചു. ഈ മൊഡ്യൂളിന്റെ സഹായത്തോടെ, വ്യവസായ രംഗവും ആയുള്ള ബന്ധം മികച്ച രീതിയിൽ സമന്വയിപ്പിക്കാനാകും. അതുവഴി ഉൽപാദന യൂണിറ്റുകളിൽ നിന്ന് സംഭരണം പ്രാപ്തമാക്കുന്നതിനും, വിവര വിടവുകൾ നികത്തുന്നതിനും സഹായിക്കും. ആഗോള വിപണിയിൽ ഇന്ത്യൻ അഗർബത്തിക്ക് ആവശ്യകത കൂടുതലായതിനാൽ, ‘ലോക്കൽ ഫോർ വോക്കൽ’, ‘മേക്ക് ഫോർ ദി വേൾഡ്’ എന്നിവയ്ക്ക് കൂടുതൽ പിന്തുണ എങ്ങനെ നൽകാമെന്ന് വിലയിരുത്തുന്നതിന് എല്ലാ എൻബിഎം സംസ്ഥാനങ്ങളും, അഗർബത്തി യൂണിറ്റുകളുടെ വിവരങ്ങൾ ശേഖരിച്ചു വരികയാണ്.
ചെറുകിട, ഇടത്തര സംരംഭ മന്ത്രാലയം, ഖാദി, ഗ്രാമ വ്യവസായ കമ്മീഷൻ പദ്ധതികൾ, വ്യവസായ പങ്കാളികൾ എന്നിവയോടൊപ്പം സംസ്ഥാനങ്ങളുമായി ചേർന്ന് എൻബിഎം, അഗർബത്തി മേഖലയെ നവീകരിച്ചു കൊണ്ട് ഈ മേഖലയിൽ ഇന്ത്യയെ സ്വയം പര്യാപ്തമാക്കുന്നതിനും പ്രാദേശിക സമൂഹങ്ങൾക്ക് ഉപജീവനമാർഗം തിരികെ കൊണ്ടുവരുന്നതിനും കേന്ദ്രീകൃത പിന്തുണ നൽകിവരുന്നു.
2019 ൽ എൻബിഎം നടത്തിയ സമഗ്ര പഠനത്തെ തുടർന്ന് നയ പരിഷ്കരണങ്ങളുടെ ഭാഗമായി ഗവൺമെന്റ്, അസംസ്കൃത ബത്തി ഇറക്കുമതി സൗജന്യമെന്ന വിഭാഗത്തിൽ നിന്ന് 2019 ഓഗസ്റ്റിൽ നിയന്ത്രിത വിഭാഗത്തിലേക്ക് മാറ്റി. കൂടാതെ, 2020 ജൂണിൽ റൗണ്ട് സ്റ്റിക്കിന്റെ ഇറക്കുമതി തീരുവ 25 ശതമാനമായി ഉയർത്തിയതും ആഭ്യന്തര യൂണിറ്റുകൾക്ക് ഉത്തേജനം നൽകിയിട്ടുണ്ട്.
പ്രധാനമന്ത്രിയുടെ ഓഫീസ്
പ്രധാനമന്ത്രി കര്ണ്ണാടകത്തിലും, തമിഴ്നാട്ടിലുംസുപ്രധാന വികസന പദ്ധതികള് ഉദ്ഘാടനം ചെയ്തു
പ്രധാനമന്ത്രി ശ്രീ. നരേന്ദ്ര മോദിഇന്ന്കര്ണ്ണാടത്തിലെകലബുറാഗിയിലും, തമിഴ്നാട്ടിലെകാഞ്ചീപുരത്തുംസുപ്രധാന വികസന പദ്ധതികള് ഉദ്ഘാടനം ചെയ്തു.
കര്ണ്ണാടകത്തിലെകലബുറാഗിയില് നടന്ന ചടങ്ങില് പ്രധാനമന്ത്രി ബംഗലൂരൂ ഇ.എസ്.ഐ.സി. ആശുപത്രിയുംമെഡിക്കല്കോളേജുംരാഷ്ട്രത്തിന് സമര്പ്പിച്ച്കൊണ്ടുള്ള ഫലകം അനാവരണംചെയ്തു. ഹുബ്ബള്ളിയിലെകിംസിന്റെസൂപ്പര്സ്പെഷ്യാലിറ്റിബ്ലോക്ക്, ബംഗലൂരൂവിലെആദായ നികുതിഅപ്പലേറ്റ്ട്രൈബ്യൂണല്കെട്ടിടം, ബംഗലൂരൂസര്വ്വകലാശാലയില്വടക്ക് കിഴക്കന് മേഖലയില് നിന്നുള്ളവിദ്യാര്ത്ഥികള്ക്കായുള്ള വനിതാഹോസ്റ്റല്എന്നിവയുടെഉദ്ഘാടനം ഒരു ബട്ടന് അമര്ത്തിക്കൊണ്ട് പ്രധാനമന്ത്രി നിര്വ്വഹിച്ചു.ബിപിസിഎല്ലിന്റെറായ്ച്ചൂര്ഡിപ്പോകലാബുറാഗിയിലേക്ക്മാറ്റിസ്ഥാപിക്കുന്നതിന് തറക്കല്ലിട്ടുകൊണ്ടുള്ള ഫലകവും പ്രധാനമന്ത്രി അനാവരണംചെയ്തു.
ആയുഷ്മാന് ഭാരത്ഗുണഭോക്താക്കളുമായും പ്രധാനമന്ത്രി ആശയവിനിമയം നടത്തി.
തമിഴ്നാട്ടിലെകാഞ്ചീപുരത്ത് പ്രധാനമന്ത്രി നിരവധി ദേശീയ പദ്ധതികള് ഉദ്ഘാടനം ചെയ്തു. ദേശീയപാത - 45 സിയിലെവിക്രവണ്ടിമുതല്തഞ്ചാവൂര്വരെയുംദേശീയപാത 4 ല്കാരായിപേട്ട - വാലജാപേട്ട് ഭാഗംആറ്വരിയാക്കുന്നതിന് അദ്ദേഹംതറക്കല്ലിട്ടു.
എണ്ണോര് എല്.എന്.ജി ടെര്മിനല് പ്രധാനമന്ത്രി രാഷ്ട്രത്തിന് സമര്പ്പിച്ചു.
പ്രതിവര്ഷംഅഞ്ച്ദശലക്ഷംമെട്രിക് ടണ് സംഭരണശേഷിയുള്ളഎണ്ണോര് എല്.എന്.ജി ടെര്മിനല് തമിഴ്നാട്ടിലെയുംസമീപ സംസ്ഥാനങ്ങളിലെയും എല്.എന്.ജി വാതകആവശ്യങ്ങള് നേരിടും.
ഈറോഡ് - കരൂര് - തിരുച്ചിറപ്പള്ളി, സേലം-കരൂര്-ഡിണ്ടുഗല്റെയില്പാതകള് പ്രധാനമന്ത്രി രാഷ്ട്രത്തിന് സമര്പ്പിച്ചു.
ചെന്നൈയിലെഡോ. എം.ജി.ആര് ജാനകി വനിതാആര്ട്സ്ആന്റ് സയന്സ് കോളേജില്ഡോ.എം.ജി. രാമചന്ദ്രന്റെ പ്രതിമയും പ്രധാനമന്ത്രിവീഡിയോലിങ്കിലൂടെ അനാച്ഛാദനം ചെയ്തു.
ഇന്ന്ഉദ്ഘാടനം ചെയ്തവികസന പദ്ധതികള്കര്ണ്ണാടകത്തിലെയും, തമിഴ്നാട്ടിലെയും ജനങ്ങള്ക്ക്വലിയതോതില് പ്രയോജനം ചെയ്യും.
(ND MRD- 181
വാണിജ്യ വ്യവസായ മന്ത്രാലയം
ബിസിനസ് പരിഷ്കരണ പ്രവർത്തന പദ്ധതി റിപ്പോർട്ട് വാണിജ്യ-വ്യവസായ മന്ത്രി ശ്രീ പീയൂഷ് ഗോയലിന്റെ സാന്നിധ്യത്തിൽ ധനമന്ത്രി ശ്രീമതി.നിർമ്മല സീതാരാമൻ നാളെ പുറത്തിറക്കും.
ന്യൂഡൽഹി , ജൂൺ 29,2022
ബിസിനസ് പരിഷ്കരണ പ്രവർത്തന പദ്ധതി  നടപ്പിലാക്കുന്നത് ആധാരമാക്കി സംസ്ഥാനങ്ങളെയും കേന്ദ്ര ഭരണ പ്രദേശങ്ങളെയും വിലയിരുത്തുന്ന BRAP റിപ്പോർട്ട്, വാണിജ്യ-വ്യവസായ ഭക്ഷ്യ പൊതുവിതരണ ടെക്സ്റ്റൈൽസ് മന്ത്രി ശ്രീ പീയൂഷ് ഗോയലിന്റെ സാന്നിധ്യത്തിൽ 2022 ജൂൺ 30 വ്യാഴാഴ്ച ന്യൂഡൽഹിയിൽ ധനമന്ത്രി ശ്രീമതിനിർമ്മല സീതാരാമൻ പ്രകാശനം ചെയ്യും.
BRAP 2020-ൽ 301 പരിഷ്കരണ ബിന്ദുക്കൾ ഉൾപ്പെടുന്നു.വിവരങ്ങങ്ങളുടെ ലഭ്യത , ഏകജാലക സംവിധാനം, തൊഴിൽ, പരിസ്ഥിതി, മേഖലാ പരിഷ്കാരങ്ങൾ, ഒരു സാധാരണ ബിസിനസ് പ്രക്രിയയിലുടനീളം വ്യാപിച്ചുകിടക്കുന്ന മറ്റ് പരിഷ്കാരങ്ങൾ എന്നിങ്ങനെ 15 ബിസിനസ് നിയന്ത്രണ മേഖലകൾ പരിഷ്കരണ ബിന്ദുക്കളിൽ ഉൾപ്പെടുന്നു.
BRAP 2020-ൽ ആദ്യമായി മേഖലാ പരിഷ്കാരങ്ങൾ ഉൾപ്പെടുത്തിയിട്ടുണ്ട്. അതിൽ വ്യാപാര ലൈസൻസ്, ആരോഗ്യ സംരക്ഷണം, ലീഗൽ മെട്രോളജി, സിനിമാ ഹാളുകൾ, ഹോസ്പിറ്റാലിറ്റി, ഫയർ NOC, ടെലികോം, സിനിമാ ഷൂട്ടിംഗ്, വിനോദ സഞ്ചാരം എന്നിങ്ങനെ 9 മേഖലകളിലായി 72 പരിഷ്കാരങ്ങൾ വിഭാവനം ചെയ്യുന്നു.
വ്യവസായ- ആഭ്യന്തര വ്യാപാര പ്രോത്സാഹന വകുപ്പ് , 2014 മുതൽ, രാജ്യത്തുടനീളം ഒരു നിക്ഷേപ-സൗഹൃദ ആവാസവ്യവസ്ഥ സൃഷ്ടിക്കുന്നതിനുള്ള ബിസിനസ് പരിഷ്കാരങ്ങൾക്കായിബിസിനസ് പരിഷ്കരണ പ്രവർത്തന പദ്ധതി  റിപ്പോർട്ട് പുറത്തിറക്കി വരുന്നു. സംസ്ഥാന-കേന്ദ്രഭരണ പ്രദേശങ്ങളുടെ മൂല്യനിർണ്ണയത്തിന്റെ 4 പതിപ്പുകൾ ഇതുവരെ പുറത്തിറക്കിയിട്ടുണ്ട്. 2020 ലെ മൂല്യനിർണ്ണയ പതിപ്പാണ് ഏറ്റവും പുതിയത്.
സംസ്ഥാനങ്ങളും കേന്ദ്ര ഭരണ പ്രദേശങ്ങളും നടപ്പിലാക്കിയ പരിഷ്കാരങ്ങളുടെ ഗുണനിലവാരം സംബന്ധിച്ച് ബിസിനസ് സ്ഥാപനങ്ങളിൽ നിന്ന് പ്രതികരണങ്ങൾ സ്വീകരിക്കുന്ന ഒരു ഫീഡ്ബാക്ക് അധിഷ്ഠിത സംവിധാനം DPIIT ഏർപ്പെടുത്തിയിട്ടുണ്ട്. സംസ്ഥാനങ്ങളെയും കേന്ദ്ര ഭരണ പ്രദേശങ്ങളെയും വിലയിരുത്തുന്നത് അതത് സംസ്ഥാന/കേന്ദ്ര ഭരണ പ്രദേശങ്ങളിലെ യഥാർത്ഥ ഉപയോക്താക്കളിൽ നിന്ന് ലഭിച്ച പ്രതികരണങ്ങൾ അടിസ്ഥാനമാക്കിയാണ്.
ബിസിനസ് സൗഹൃദ പദ്ധതിയുടെ  സ്ഥാപന വത്കൃത സംവിധാനമാണ് DPIIT. ബിസിനസ്സ് നിയന്ത്രണ അന്തരീക്ഷം മെച്ചപ്പെടുത്തുന്നതിനായി DPIIT സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയുംഭരണകൂടങ്ങളുമായി സഹകരിച്ച് പ്രവർത്തിക്കുകയും തടസ്സങ്ങൾ മറികടക്കുന്നതിനുള്ള യോജിച്ച സമീപനം സ്വീകരിക്കുകയും ചെയ്യുന്നു.
IE/SKY
(Visitor Counter : 93
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
തപാല് വകുപ്പ് പുതിയ പാര്സല് പാക്കേജിങ് മാനദണ്ഡങ്ങള് നിശ്ചയിച്ചു
പാര്സലുകള് സുഗമവും സുരക്ഷിതവുമായി അയയ്ക്കുന്നതിന് വേണ്ടി തപാല് വകുപ്പ് പുതിയ പാര്സല് പാക്കേജിങ് മാനദണ്ഡങ്ങള് നിശ്ചയിച്ചതായി ചീഫ് പോസ്റ്റ് മാസ്റ്റര് ജനറല് അറിയിച്ചു. 2022 ഏപ്രില് ഒന്ന് മുതല് തുണിയില് പായ്ക്ക് ചെയ്തു കൊണ്ട് വരുന്ന പാര്സലുകള് തപാല് കൗണ്ടറുകളില് സ്വീകരിക്കില്ല. ഈ പാര്സലുകള് കാര്ഡ്ബോര്ഡ് പെട്ടികളിലോ പേപ്പര്/പ്ലാസ്റ്റിക് കവര് കൊണ്ട് പൊതിഞ്ഞോ മാത്രമേ തപാല് ഓഫീസുകളില് സ്വീകരിക്കുകയുള്ളൂ. തപാല് പാര്സലുകള് പായ്ക്ക് ചെയ്യുന്നതിനുള്ള നിര്ദ്ദേശങ്ങള് www.indiapost.gov.in , www.keralapost.gov.in എന്നീ വെബ് സൈറ്റുകളില് ലഭ്യമാണ്.
(Visitor Counter : 35
പ്രധാനമന്ത്രിയുടെ ഓഫീസ്
ദേശീയ ചലച്ചിത്ര അവാർഡുകൾ ലഭിച്ച എല്ലാവരെയും പ്രധാനമന്ത്രി അഭിനന്ദിച്ചു
ഇന്ന് ദേശീയ ചലച്ചിത്ര അവാർഡുകൾ ലഭിച്ച എല്ലാവരെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
കേന്ദ്രമന്ത്രി ശ്രീ അനുരാഗ് സിംഗ് താക്കൂറിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
"ദേശീയ ചലച്ചിത്ര പുരസ്കാരത്തിന് അർഹരായ എല്ലാവർക്കും അഭിനന്ദനങ്ങൾ. ഈ ബഹുമതി അവരുടെ സർഗ്ഗാത്മകതയ്ക്കും വിനോദത്തിന്റെയും കലയുടെയും സംസ്കാരത്തിന്റെയും ലോകത്തിനുള്ള സംഭാവനകൾക്കുള്ള ഉചിതമായ അംഗീകാരമാണ്."
--ND--
(Congratulations to all those who have been conferred the National Film Awards. This honour is a fitting recognition of their creativity and contribution to the world of entertainment, art and culture. https://t.co/Vqy0wcUY7V
— Narendra Modi  September 30, 2022
മന്ത്രിസഭ
ജുവനൈൽ നീതി  നിയമം 2015 ഭേദഗതി വരുത്തുന്നതിന് കേന്ദ്ര മന്ത്രിസഭയുടെ അംഗീകാരം
ന്യൂഡൽഹി, ഫെബ്രുവരി 17, 2021
ജുവനൈൽ നീതി  നിയമം 2015 ഭേദഗതി വരുത്തുന്നതിനുള്ള കേന്ദ്ര വനിതാ ശിശു വികസന മന്ത്രാലയത്തിന്റെ ശുപാർശയ്ക്ക് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഇന്ന് ചേർന്ന കേന്ദ്രമന്ത്രിസഭാ യോഗം അംഗീകാരം നൽകി. കുട്ടികളുടെ ക്ഷേമം ഉറപ്പു വരുത്തുന്നതിന് ശിശുസംരക്ഷണ സംവിധാനങ്ങൾ കൂടുതൽ ശക്തിപ്പെടുത്താനുള്ള നടപടികൾ ആവിഷ്കരിക്കുന്നതിനായാണ് ഭേദഗതി.
ഭേദഗതി അനുസരിച്ച് ജുവനൈൽ നീതി നിയമം സെക്ഷൻ 61 പ്രകാരം, വിശ്വാസ്യത ഉറപ്പുവരുത്തുന്നതിനും കേസുകൾ വേഗത്തിൽ തീർപ്പാക്കുന്നതിനും ദത്തെടുക്കൽ ഉത്തരവ് നൽകുന്നതിന് ജില്ലാ മജിസ്ട്രേറ്റ്, അഡീഷണൽ ജില്ല മജിസ്ട്രേറ്റ് എന്നിവരെ അധികാരപ്പെടുത്തുന്നു. പ്രതിസന്ധിയിൽ ഉള്ള കുട്ടികളെ സഹായിക്കാനുള്ള നടപടികൾ ഏകോപിപ്പിക്കാനും നിയമ ഭേദഗതി പ്രകാരം ജില്ലാ മജിസ്ട്രേറ്റിന് അധികാരം നൽകും. ശിശുക്ഷേമ സമിതി അംഗത്തിന്റെ നിയമനത്തിന് വേണ്ട യോഗ്യത മാനദണ്ഡങ്ങളുടെ നിർണയം, മുൻപ് നിർവ്വചനം നൽകാതിരുന്ന കുറ്റകൃത്യങ്ങളെ ഗുരുതര കുറ്റകൃത്യങ്ങളുടെ വിഭാഗത്തിൽ ഉൾപ്പെടുത്തൽ എന്നിവയും ശുപാർശയിൽ ഉണ്ട്. ജുവനൈൽ നിയമത്തിന്റെ വിവിധ വ്യവസ്ഥകളുടെ നിർവഹണവുമായി ബന്ധപെട്ട് നേരിടുന്ന ബുദ്ധിമുട്ടുകളും ഭേദഗതിയിൽ പരിഗണിച്ചിട്ടുണ്ട്.
RRTN/IE
(
പ്രധാനമന്ത്രിയുടെ ഓഫീസ്
ഉത്തർപ്രദേശ് മുഖ്യമന്ത്രി പ്രധാനമന്ത്രിയെ സന്ദർശിച്ചു
ഉത്തർപ്രദേശ് മുഖ്യമന്ത്രി ശ്രീ യോഗി ആദിത്യനാഥ് ഇന്ന് പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു.
എക്സിൽ പ്രധാനമന്ത്രിയുടെ ഓഫീസ് പോസ്റ്റ് ചെയ്തു;
“ഉത്തർപ്രദേശ് മുഖ്യമന്ത്രി ശ്രീ യോഗി ആദിത്യനാഥ് പ്രധാനമന്ത്രി ശ്രീ നരേന്ദ്രമോദിയെ കണ്ടു. "
ഉപരാഷ്ട്രപതിയുടെ കാര്യാലയം
കോവിഡ്-19 പ്രതിരോധ കുത്തിവയ്പ്പ് യജ്ഞം ഒരു ജനകീയ പ്രസ്ഥാനമായി മാറണം: ഉപരാഷ്ട്രപതി
ന്യൂ ഡൽഹി, സെപ്റ്റംബർ 7, 2021
കോവിഡ്-19 പ്രതിരോധ കുത്തിവയ്പ്പ് യജ്ഞം ഒരു ജനകീയ പ്രസ്ഥാനമായി മാറണമെന്നും ആവശ്യമായ ഡോസുകൾ യാതൊരു ഭയവും മടിയും കൂടാതെ യോഗ്യതയുള്ള ഓരോ വ്യക്തിയും സ്വീകരിക്കണമെന്നും ഉപരാഷ്ട്രപതി ശ്രീ എം വെങ്കയ്യ നായിഡു പറഞ്ഞു.
ഭാരത് ബയോടെക് ഇന്റർനാഷണൽ ലിമിറ്റഡും മെഡിസിറ്റി ഹോസ്പിറ്റലുകളുമായി സഹകരിച്ച് ഹൈദരാബാദിൽ സ്വർണ ഭാരത് ട്രസ്റ്റ് സംഘടിപ്പിച്ച സൗജന്യ വാക്സിനേഷൻ പരിപാടിക്ക് തുടക്കം കുറിച്ചുകൊണ്ട് സംസാരിക്കവെ, പ്രതിരോധ കുത്തിവയ്പിന് ബദലില്ലെന്ന് ശ്രീ നായിഡു പറഞ്ഞു.
പ്രതിരോധ കുത്തിവയ്പ്പുകളെക്കുറിച്ചുള്ള തെറ്റായ വിവരങ്ങൾ ചെറുക്കാൻ ആഹ്വാനം ചെയ്ത അദ്ദേഹം, കോവിഡ്-19 വാക്സിനേഷനെക്കുറിച്ചുള്ള മിഥ്യാധാരണകളും ഭയങ്ങളും ഇല്ലാതാക്കാൻ ജനപ്രതിനിധികളും ചലച്ചിത്ര-കായിക താരങ്ങളും മുൻകൈ എടുക്കണമെന്നും ആവശ്യപ്പെട്ടു.
മഹാമാരിയെ ഫലപ്രദമായി പ്രതിരോധിക്കാൻ പ്രതിരോധ കുത്തിവയ്പ്പിന് ശേഷവും കോവിഡ് ഉചിത പെരുമാറ്റം തുടരേണ്ടതിന്റെ പ്രാധാന്യം ഉപരാഷ്ട്രപതി ഊന്നിപ്പറഞ്ഞു. ആരോഗ്യപ്രശ്നങ്ങൾ ഒഴിവാക്കാൻ യോഗ പരിശീലിക്കുക, ശാരീരിക ക്ഷമത നിലനിർത്തുക, ആരോഗ്യകരമായ ഭക്ഷണം കഴിക്കുക തുടങ്ങിയ ജീവിതശൈലി രീതികൾ പിന്തുടരണമെന്നും ശ്രീ നായിഡു ജനങ്ങളോട് ആവശ്യപ്പെട്ടു.
RRTN/SKY
(Visitor Counter : 146
ഉപരാഷ്ട്രപതിയുടെ കാര്യാലയം
എല്ലാ ഇന്ത്യന് ഭാഷകള്ക്കും തുല്യ ബഹുമാനം നല്കാന് ഉപരാഷ്ട്രപതി ആഹ്വാനം ചെയ്തു
എല്ലാ ഇന്ത്യന് ഭാഷകള്ക്കും തുല്യ ബഹുമാനം നല്കാന് ഉപരാഷ്ട്രപതി ശ്രീ വെങ്കയ്യ നായിഡു ആഹ്വാനം ചെയ്തു. ഒരു ഭാഷയും അടിച്ചേല്പ്പിക്കുകയോ എതിര്ക്കുകയോ ചെയ്യരുതെന്നും ഉപരാഷ്ട്രപതി ഇന്ന് പറഞ്ഞു.
ഹിന്ദി ദിവസ് - 2020 നോടനുബന്ധിച്ച് മധുബന് എജ്യൂക്കേഷണല് ബുക്ക്സ് സംഘടിപ്പിച്ച ഓണ്ലൈന് പരിപാടിയെ അഭിസംബോധന ചെയ്യുകയായിരുന്നു അദ്ദേഹം. നമ്മുടെ എല്ലാ ഭാഷകള്ക്കും സമ്പന്നമായ ചരിത്രമുണ്ട്. നമ്മുടെ ഭാഷാ വൈവിധ്യത്തിലും സാംസ്കാരിക പൈതൃകത്തിലും നമുക്ക് അഭിമാനിക്കാമെന്നും അദ്ദേഹം പറഞ്ഞു.
1918 ല് മഹാത്മാഗാന്ധി ദക്ഷിണ ഭാരത് ഹിന്ദി പ്രചാരസഭ സ്ഥാപിച്ചത് പരാമര്ശിച്ച ഉപരാഷ്ട്രപതി, ഹിന്ദിയെയും മറ്റ് ഇന്ത്യന് ഭാഷകളെയും പരസ്പര പൂരകങ്ങളായി കാണണമെന്നും വ്യക്തമാക്കി. ഹിന്ദിയിതര സംസ്ഥാനങ്ങളില് നിന്നുള്ള വിദ്യാര്ത്ഥികള് ഹിന്ദി പഠിക്കണമെന്നും, ഹിന്ദി സംസാരിക്കുന്ന സംസ്ഥാനങ്ങളില് നിന്നുള്ള വിദ്യാര്ത്ഥികള് തമിഴ്, തെലുങ്ക്, കന്നഡ തുടങ്ങിയ ഏതെങ്കിലും ഇന്ത്യന് ഭാഷ കൂടി പഠിക്കണമെന്നും അദ്ദേഹം ആഹ്വാനം ചെയ്തു.
2020 ലെ ദേശീയ വിദ്യാഭ്യാസ നയത്തില്, മാതൃഭാഷയ്ക്ക് നല്കിയിരിക്കുന്ന പ്രാധാന്യത്തില് സന്തുഷ്ടി പ്രകടിപ്പിച്ച അദ്ദേഹം, ഇത് കുട്ടികളെ പാഠ്യ വിഷയം കൂടുതല് നന്നായി മനസിലാക്കാനും പഠിക്കാനും ഒപ്പം, മികച്ച രീതിയില് സ്വയം പ്രകടിപ്പിക്കാനും സഹായിക്കുമെന്നും അഭിപ്രായപ്പെട്ടു.
മാതൃഭാഷയിലുള്ള പഠനം, ഹിന്ദിയിലും മറ്റു ഭാഷകളിലും മികച്ച പുസ്തകങ്ങള് എളുപ്പം ലഭ്യമാക്കേണ്ടതിന്റെ ആവശ്യകത ഉയര്ത്തുന്നു. ഇതിന് പ്രസിദ്ധീകരണ സ്ഥാപനങ്ങള്ക്ക് പ്രധാന പങ്ക് വഹിക്കാനാകുമെന്നും ഉപരാഷ്ട്രപതി കൂട്ടിച്ചേര്ത്തു.
ഉപരാഷ്ട്രപതിയുടെ കാര്യാലയം
സംഗീത ഇതിഹാസം എസ് പി ബാലസുബ്രഹ്മണ്യതിന്റെ വിയോഗത്തിൽ ഉപരാഷ്ട്രപതി അനുശോചനം രേഖപ്പെടുത്തി
സംഗീത ഇതിഹാസം എസ് പി ബാലസുബ്രഹ്മണ്യത്തിന്റെ വിയോഗത്തിൽ ഉപരാഷ്ട്രപതി ശ്രീ എം വെങ്കയ്യനായിഡു അനുശോചനം രേഖപ്പെടുത്തി. നിരവധി ദശാബ്ദങ്ങളായി തനിക്ക് പരിചയമുള്ള എസ്പി ബാലസുബ്രഹ്മണ്യത്തിന്റെ വിയോഗവാർത്ത അറിഞ്ഞ താൻ ഞെട്ടി പോയതായി അദ്ദേഹം കുറിച്ചു. എസ് പി ബി യുടെ വിയോഗം സംഗീത ലോകത്തിന് നികത്താനാവാത്ത നഷ്ടം ആണെന്ന് പറഞ്ഞ ഉപരാഷ്ട്രപതി വ്യക്തിപരമായി താൻ ഏറെ ദുഃഖിതൻ ആണെന്നും പറഞ്ഞു. തന്റെ സ്വദേശമായ നെല്ലൂരിൽ നിന്നുള്ള എസ് പി ബാലസുബ്രഹ്മണ്യത്തെ ആരാധകർ ബാലു എന്നാണ് സ്നേഹത്തോടെ വിളിച്ചിരുന്നത്. അദ്ദേഹത്തിന്റെ ഭാവാർദ്രമായ മെലഡി താൻ വളരെയേറെ ഇഷ്ടപ്പെട്ടിരുന്നതായും ഉപരാഷ്ട്രപതി കുറിച്ചു. മാതൃഭാഷയോടുള്ള അകമഴിഞ്ഞ സ്നേഹവും യുവ സംഗീത പ്രതിഭകളുടെ ഒരു തലമുറയെ തന്നെ വാർത്തെടുക്കുന്നതിൽ അദ്ദേഹം പ്രകടിപ്പിച്ച അസാധാരണ കഴിവും തന്നെ ഏറെ ആകർഷിച്ച തായും ഉപ രാഷ്ട്രപതി തന്റെ അനുശോചനസന്ദേശത്തിൽ പറഞ്ഞു
എസ് പി ബാലസുബ്രമണ്യത്തിന്റെ പ്രസന്നമായ ചിരിയും അസാധാരണമായ നർമ്മബോധവും നമ്മുടെ ഓർമ്മകളിൽ എന്നും നിലനിൽക്കും. എസ് പി ബാലസുബ്രഹ്മണ്യത്തിന്റെ അതുല്യമായ നാദ മാധുര്യo നമ്മുടെ കാതുകളിലും ഹൃദയങ്ങളിലും ദീർഘനാൾ അലയൊലി സൃഷ്ടിക്കുമെന്നും ഉപരാഷ്ട്രപതി അനുശോചന സന്ദേശത്തിൽ പറഞ്ഞു.